ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สช. 26/2558เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ของทรัสต์เพื่อการลงทุนในโครงสร้างพื้นฐาน และมาตรฐานการปฏิบัติงาน \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_โดยที่ข้อ 7 แห่งประกาศคณะกรรมการกํากับตลาดทุน ที่ ทจ. 12/2558 เรื่อง การออกและเสนอขายหน่วยทรัสต์ของทรัสต์เพื่อการลงทุนในโครงสร้างพื้นฐาน ลงวันที่ 9 เมษายน พ.ศ. 2558กําหนดให้ผู้จัดการกองทรัสต์ต้องเป็นบุคคลที่ได้รับความเห็นชอบจากสํานักงาน และเพื่อเป็นการกําหนดระยะเวลาในการพิจารณาให้ความเห็นชอบให้เป็นไปตามมาตรา 5 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานออกข้อกําหนดไว้ดังต่อไปนี้ ข้อ ๑ ในประกาศนี้ "กองทรัสต์" หมายความว่า ทรัสต์เพื่อการลงทุนในโครงสร้างพื้นฐานที่จัดตั้งขึ้นตามประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในโครงสร้างพื้นฐานข้อ ๒ นอกจากที่ได้กําหนดไว้ในประกาศนี้ การดําเนินการเกี่ยวกับเรื่องดังต่อไปนี้ ให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน โดยอนุโลม (1) การขอความเห็นชอบ การให้ความเห็นชอบ และเงื่อนไขในการให้ความเห็นชอบผู้จัดการกองทรัสต์ (2) การสิ้นสุดของการให้ความเห็นชอบเป็นผู้จัดการกองทรัสต์ (3) หลักเกณฑ์การปฏิบัติหน้าที่ของผู้จัดการกองทรัสต์ (4) อํานาจของสํานักงานในส่วนที่เกี่ยวข้องกับ (1) (2) หรือ (3)ข้อ ๓ ผู้ที่จะได้รับความเห็นชอบเป็นผู้จัดการกองทรัสต์ ต้องเป็นไปตามหลักเกณฑ์ดังต่อไปนี้ด้วย (1) แสดงได้ว่ามีหรือจะมีความพร้อมด้านบุคลากรเพื่อรับผิดชอบในการปฏิบัติหน้าที่เป็นผู้จัดการกองทรัสต์ โดยอย่างน้อยต้องมีผู้รับผิดชอบในสายงานเกี่ยวกับการดูแลจัดการทรัพย์สินของกองทรัสต์ และมีบุคลากรอีกไม่น้อยกว่าสองราย ซึ่งมีคุณสมบัติที่ครบถ้วนดังนี้ (ก) มีความรู้และประสบการณ์ด้านบริหารจัดการลงทุนหรือการจัดหาผลประโยชน์จากทรัพย์สินกิจการโครงสร้างพื้นฐานรวมกันเป็นระยะเวลาไม่น้อยกว่าสามปีภายในช่วงระยะเวลาห้าปีก่อนวันยื่นคําขอ (ข) มีความรู้ความสามารถในการวัดมูลค่า (valuation) ของทรัพย์สินกิจการโครงสร้างพื้นฐานได้อย่างน่าเชื่อถือ (2) ในกรณีที่ผู้ขอความเห็นชอบเป็นผู้จัดการกองทรัสต์เป็นบริษัทที่มีวัตถุประสงค์ในการประกอบธุรกิจการเป็นผู้จัดการกองทรัสต์เป็นธุรกิจหลัก ต้องมีกรรมการที่เป็นไปตามหลักเกณฑ์ดังนี้ (ก) มีกรรมการที่มีถิ่นที่อยู่ในประเทศไทยอย่างน้อยสองคน โดยอย่างน้อยหนึ่งคนต้องเป็นกรรมการอิสระตาม (ข) (ข) มีกรรมการอิสระอย่างน้อยหนึ่งในสามของจํานวนกรรมการทั้งหมดของผู้ขอความเห็นชอบ โดยกรรมการอิสระดังกล่าวเป็นไปตามหลักเกณฑ์ในประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นที่ออกใหม่ โดยอนุโลมข้อ ๔ ในการดูแลจัดการกองทรัสต์ ผู้จัดการกองทรัสต์ต้องจัดให้มีคณะกรรมการที่ปรึกษาการลงทุนอย่างน้อยหนึ่งคณะ เพื่อทําหน้าที่ให้คําปรึกษาหรือคําแนะนําเกี่ยวกับการลงทุนในทรัพย์สินกิจการโครงสร้างพื้นฐาน ตลอดจนการจัดการทรัพย์สินกิจการโครงสร้างพื้นฐานที่กองทรัสต์ลงทุน คณะกรรมการที่ปรึกษาการลงทุนตามวรรคหนึ่ง ต้องประกอบด้วยบุคคลดังต่อไปนี้ (1) ผู้แทนจากผู้จัดการกองทรัสต์ โดยผู้แทนอย่างน้อยหนึ่งรายต้องเป็นบุคคลที่มีคุณสมบัติตาม (ก) และ (ข) ของข้อ 3(1) (2) ผู้ทรงคุณวุฒิหรือผู้มีประสบการณ์ในกิจการโครงสร้างพื้นฐาน ซึ่งมีคุณสมบัติและไม่มีลักษณะต้องห้ามตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดลักษณะขาดความน่าไว้วางใจของกรรมการและผู้บริหารของบริษัทโดยอนุโลมข้อ ๕ ในการขอคําปรึกษาหรือคําแนะนําจากคณะกรรมการที่ปรึกษาการลงทุน ผู้จัดการกองทรัสต์ต้องปฏิบัติดังต่อไปนี้ (1) ดําเนินการให้กรรมการที่ปรึกษาการลงทุนแจ้งการมีส่วนได้เสียในเรื่องที่พิจารณา(2) ห้ามมิให้กรรมการที่ปรึกษาการลงทุนผู้ที่มีส่วนได้เสียในเรื่องที่พิจารณาไม่ว่าโดยทางตรงหรือทางอ้อม เข้าร่วมพิจารณาในเรื่องนั้นข้อ ๖ ในการดูแลจัดการทรัพย์สินกิจการโครงสร้างพื้นฐาน ผู้จัดการกองทรัสต์ต้องปฏิบัติให้เป็นไปตามหลักเกณฑ์ดังต่อไปนี้ด้วย (1) ดําเนินการหรือดูแลให้มีการดําเนินการตามกลไกที่ผู้จัดการกองทรัสต์ได้จัดให้มีขึ้นเพื่อกํากับดูแลการลงทุนและตรวจสอบความครบถ้วนถูกต้องของผลตอบแทน ตามประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในโครงสร้างพื้นฐาน รวมทั้งทบทวนและปรับปรุงให้กลไกดังกล่าวมีความเหมาะสมอยู่เสมอ (2) จัดให้มีมาตรการเพื่อให้ผู้เช่า ผู้รับสิทธิ หรือผู้รับดําเนินการในทรัพย์สินกิจการโครงสร้างพื้นฐาน รายงานข้อเท็จจริงพร้อมทั้งเหตุผลต่อผู้จัดการกองทรัสต์โดยไม่ชักช้า เมื่อมีเหตุการณ์หรือการเปลี่ยนแปลงใด ๆ อันอาจมีผลกระทบต่อมูลค่าทรัพย์สินกิจการโครงสร้างพื้นฐาน (3) ในกรณีที่พบความผิดพลาดหรือข้อบกพร่องที่อาจส่งผลกระทบต่อมูลค่าทรัพย์สินกิจการโครงสร้างพื้นฐานหรือผลตอบแทนที่กองทรัสต์ได้รับหรือพึงได้รับ ต้องปรับปรุงแก้ไขหรือดําเนินการให้มีการปรับปรุงแก้ไขข้อผิดพลาดหรือข้อบกพร่องดังกล่าวโดยไม่ชักช้าข้อ ๗ ในกรณีที่ผู้จัดการกองทรัสต์ไม่สามารถดํารงคุณสมบัติให้เป็นไปตามข้อ 3 หรือไม่ปฏิบัติให้เป็นไปตามข้อ 4 ข้อ 5 และข้อ 6 ให้บทบังคับกรณีดังกล่าวเป็นไปตามบทบังคับที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน โดยอนุโลม ข้อ ๘ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 9 เมษายน พ.ศ. 2558 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์